Seej
De Seej (dt.: Seele) oda Psyche is in Mythn, Philosophien und Religiona oft de iwanatialiche und unsteabliche Quintessenz vo an lebendign Wesn. Es gibt owa an Haffa vaschiedane Interpretationa und Representationa vo da Seej, vom Seejnvogl bis zan Engl.

Heit vasteht ma unta Seej moast de Innawejd vo an Menschn, oiso as gonze Packl vo Gmiat und Vastond, Gfui und Denga. A Thema, wo vo da Psychologie untasuacht wead. Im Oidog moant ma mid Seej meahra nua de Gfuiswejd vo an Menschn, as Heaz. Seej steht owa monchmoi aa fia'n gonzn Menschn, beispuisweis in so a guade Seej.

Heakunft 

As boarische Woat Seej kimmt vom urgermanischn *saiwalō. De weidane Heakunft is unbekannt. Es kunnt entweda mid Sää z doa ham, wei Sään fia de Germanen vo Geistan und Seejn (ungeboaranan und doudn) bewohnt worn, oda es kimmt von vom oidnoadischn Lehnwoat fia Untawejd saivo.

Philosophie 

In da eiropäischn Philosophie is ognumma worn, dass de Seej en Loab as Lebn eihaucht. Es is in da Regl streng zwischen Loab und Seej untaschiedn worn (sogn. Dualismus). In da ostasiatischn Philosophie wead oft vo oana Oaheit vo Loab und Seej ausganga (sogn. Monismus).

Galerie

Im Netz

 What Science Really Says About the Soul by Stephen Cave
 Stanford Encyclopedia of Philosophy entry on Ancient Theories of the Soul
 The soul in Judaism at Chabad.org
 The Old Testament Concept of the Soul by Heinrich J. Vogel
 Body, Soul and Spirit Article in the Journal of Biblical Accuracy

Beleg 

Philosophie
Psychologie
Biologie